**Түркістан облыстық Қоғамдық кеңесінің**

**бірінші отырысының**

**ХАТТАМАСЫ**

***Өтетін орны* *Өтетін уақыты***

*Түркістан қаласы 2025 ж. 17 наурыз*

*сағат: 16.00*

Түркістан облыстық Қоғамдық кеңестің бірінші отырысының

жүргізушісі - Қоғамдық кеңесті қалыптастыру жөніндегі жұмыс тобының басшысы Тұрсынбаев Полат Мұратұлы.

**Құрметті Қоғамдық кеңес мүшелері және**

**отырысқа қатысушылар!**

Түркістан облыстық Қоғамдық кеңесінің бірінші отырысына - Түркістан облысы мәслихатның төрағасы **Әбішев Нұралы Әлмаханұлы**,

- ҚР сыбайлас жемқорлыққа қарсы іс-қимыл Агенттігінің Түркістан облысы бойынша департаментінің Превенция басқармасы басшысының орынбасары **Әсілбек Сәбит Әсетұлы**, Қоғамдық кеңестің 35 мүшесі қатысып отыр.

Қоғамдық кеңестің отырысын ашылды деп жариялады.

Отырыстың күн тәртібіне **Түркістан облыстық Қоғамдық кеңесінің төрағасын сайлау туралы м**әселе енгізілгенін айтып өтті.

**Тұрсынбаев П. -** Құрметті Қоғамдық кеңес мүшелері, күн тәртібіндегі мәселе бойынша сөз Түркістан облыстық мәслихатының төрағасы Әбішев Нұралы Әлмаханұлына беріледі.

**Әбішов Н. -** Құрметті Қоғамдық кеңес мүшелері, Қазақстан Республикасының «Қоғамдық кеңестер туралы» Заңына сәйкес Түркістан облысының Қоғамдық кеңесі құрамы жаңадан қалыптастырылды. Ендігі кезекте облыстық Қоғамдық кеңестің төрағасын сайлап алуымыз қажет.

Осы орайда, Түркістан облысының Қоғамдық кеңесін қалыптастыру жөніндегі жұмыс тобының және қоғамдық кеңес мүшелерінің ұсыныстары мен пікірлері негізінде қабылданған ортақ шешім бойынша Түркістан облысының Қоғамдық кеңесінің төрағалығына еңбек ардагері-қоғам белсендісі, ҚР Президентінің жанындағы Ұлттық құрылтайдың мүшесі Жылқышиев Байділдә Жылқышыұлының кандидатурасын ұсынды.

Байділдә Жылқышыұлының өмірбаянымен қысқаша таныстырып өтті.

Жылқышиев Байділдә Жылқышыұлы 1952 жылы 1 қаңтарда Оңтүстік Қазақстан облысы, Түлкібас ауданы Корниловка ауылында дүниеге келген.

Білімі жоғары, Қазақ ауылшаруашылығы институтын агроном мамандығы бойынша бітірген.

Еңбек жолын 1974 жылы совхоз-техникумының оқытушы болып бастап, Шымкент облыстық жоспарлау комитеті төрағасының орынбасары, облыстық партия комитетінің нұсқаушысы, Келес аудандық партия комитетінің 1-ші хатшысы, атқару комитетінің төрағасы қызметтерін атқарған.

1993-2006 жылдары Келес, Сарыағаш аудандары әкімдерінің орынбасары, 1-ші орынбасары.

Шардара, Төлеби аудандарының әкімі қызметтерінен кейін 2006 жылдан 2016 жылға дейін ОҚО әкімі аппаратының басшысы қызметін атқарған.

2016-2020 жылдары ҚР Парламенті Мәжілісінің депутаты болып сайланған.

2022 жылдан бастап, ҚР Президентінің жанындағы Ұлттық құрылтайдың мүшесі, Түркістан облыстық Қоғамдық кеңесінің төрағасы.

Қазақстан Республикасының «Құрмет» және «Парасат» ордендерінің иегері және бірнеше мерекелік медальдар мен грамота, алғыс хаттармен марапатталған.

Құрметті қоғамдық кеңес мүшелері! Сіздерден осы ұсынысты қолдауларыңызды сұраймын.

**П.Тұрсынбаев** - Құрметті Қоғамдық кеңес мүшелері, «Қоғамдық кеңестер туралы» Заңының 13-бабы 1-тармағына сәйкес Қоғамдық кеңесінің төрағасы Қоғамдық кеңес мүшелерінің ашық дауыс беру арқылы жүзеге асыруды ұсынды.

Дауысқа қойып, Түркістан облыстық Қоғамдық кеңесінің төрағасы Байділдә Жылқышыұлы Жылқышиев сайлансын дегендерге қол көтеруді ұсынды: -

Кім қарсы? жоқ

Кім қалыс қалды? жоқ

Бірауыздан қабылданды

Құрметті Байділдә Жылқышыұлы!

Сізді бірауыздан Түркістан облыстық Қоғамдық кеңестің төрағасы болып сайлануыңызбен шын жүректен құттықтаймын! Алдағы жұмыстарыңызға сәттіліктер тілеймін.

Облыстық Қоғамдық кеңестің бірінші отырысын жабық деп жариялады.

**Б.Жылқышиев:** Құрметті әріптестер, Нұралы Әлмаханұлы, Полат Мұратұлы, сіздерге сенім көрсеткендеріңіз үшін алғыс айтұға рұхсат етіңіздер.

Осындай мүмкіндікті пайдалана отырып Қоғамдық кеңестің екінші отырысын өткізіп жіберсек деген ұсыныс бар.

Қарсылық жоқ па? – жоқ

Кім қалыс қалды? - жоқ

Қабылданды.

**Жұмыс тобының басшысы П.Тұрсынбаев**

**Жұмыс тобының мүшесі Е. Алиев**